
Ministru kabineta rīkojums Nr. 738
Rīgā 2025. gada 14. novembrī (prot. Nr. 47 13. §)
Par apropriācijas pārdali prioritārajiem pasākumiem
· 1. Atbalstīt apropriācijas pārdali 2025. gadā no Tieslietu ministrijas budžeta apakšprogrammas 03.01.00 "Tiesu administrēšana" 2024.–2026. gada prioritārā pasākuma "Tiesu informatīvās sistēmas pilnveide" 70 000 euro apmērā uz budžeta apakšprogrammu 03.02.00 "Apgabaltiesas un rajonu (pilsētu) tiesas" 2022.–2024. gada prioritārajam pasākumam "Videokonferenču un datortehnikas infrastruktūras pilnveidošana, datu plūsmas ātruma palielināšana", lai nodrošinātu portatīvo datoru iegādi tiesām.
· 2. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Par nepieciešamajām izmaiņām 2026. gadā Tieslietu ministrijai iesniegt priekšlikumu likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" izskatīšanai Saeimā 2. lasījumā, paredzot samazināt izdevumus 70 000 euro apmērā budžeta apakšprogrammā 03.02.00 "Apgabaltiesas un rajonu (pilsētu) tiesas" 2022.–2024. gada prioritārajam pasākumam "Videokonferenču un datortehnikas infrastruktūras pilnveidošana, datu plūsmas ātruma palielināšana" un palielināt izdevumus 70 000 euro apmērā budžeta apakšprogrammā 03.01.00 "Tiesu administrēšana" 2024.–2026. gada prioritārajam pasākumam "Tiesu informatīvās sistēmas pilnveide", lai nodrošinātu Valsts policijas Administratīvo pārkāpumu lietotnes integrāciju ar tiesu informatīvo sistēmu un e-lietas platformu.

